
Cu cifre de vânzări excelente și fabricat la Craiova, Puma Gen-E devine acum și mai performant

· Cu un caracter dinamic și un design distinctiv, Puma Gen-E reprezintă un succes de vânzări, cu o cerere ridicată din partea clienților din Europa și din România.

· Puma Gen-E va sosi în 2026 cu o autonomie crescută, de peste 400 km în regim WLTP, datorită unui design optimizat al bateriei.

· Puma Gen-E va oferi pentru prima dată sistemul de conducere BlueCruise, utilizabil pe autostrăzile special desemnate din Europa.


KOLN, Germania, 17 noiembrie 2025 – Modelul complet electric Puma Gen-E 1 s-a dovedit deja a fi o alegere populară pentru clienții din toată Europa, iar acum crossover-ul compact complet electric este pe cale să devină și mai performant.

Ford anunță că Puma Gen-E va primi în 2026 o serie de actualizări care îl vor face și mai performant, cu o autonomie mai mare și disponibilitatea BlueCruise (în zonele desemnate), sistemul avansat de asistență a șoferului pentru conducere pe autostradă, fără atingerea volanului.

Cererea ridicată pentru Puma Gen-E este impulsionată de performanța electrică a crossover-ului, de caracterul său dinamic și de designul distinctiv, precum și de încărcarea rapidă și de spațiul de stocare versatil Gigabox.

„Suntem entuziasmați de modul în care Puma Gen-E a fost primit de clienții noștri din Europa, bazat pe succesul vânzărilor modelului Puma, care dovedește că are un set câștigător de atribute”, a declarat Jon Williams, director general Ford Blue și Model e, Ford în Europa. „Ducem Puma Gen-E la un alt nivel, oferind o autonomie îmbunătățită și revoluționarul sistem avansat de asistență la condusul pe autostradă, BlueCruise. Acesta face tehnologia de pe mașinile de clasă mare disponibilă pentru un buget semnificativ mai mic.”

Mai multă autonomie, mai mult confort

Puma Gen-E a fost introdusă cu o autonomie care s-a dovedit a fi un succes imediat în rândul clienților de vehicule electrice, oferind o eficiență de 13,1 kWh/100 km și o autonomie de până la 376 km ² cu emisii zero la o încărcare completă.

Cu un design îmbunătățit al bateriei, autonomia este mărită la peste 400 km ³, ceea ce face posibile călătorii și mai lungi, cu o autonomie în oraș de peste 550 km ³, suficientă pentru mai multe zile de călătorii urbane fără nevoia de a încărca.

Pentru modelul 2026, Puma Gen-E introduce un nou nivel de confort în călătoriile mai lungi prin introducerea BlueCruise, tehnologia Ford de asistență a șoferului pentru condusul pe autostradă. Cel mai mic vehicul din gama Ford disponibil cu acest sistem avansat de asistență a șoferului 2 permite condusul în regim BlueCruise pe autostrăzile desemnate din Europa, contribuind la confortul călătoriilor zilnice. Puma Gen-E este unul dintre cele patru vehicule disponibile cu BlueCruise, ceea ce îl face accesibil pentru o gamă mai largă de clienți.

BlueCruise este primul sistem de acest fel care a primit aprobare de utilizare în Europa din partea autorităților în 2023, pentru modelul Mustang Mach-E 4. De atunci, BlueCruise a fost aprobat pentru utilizare în nu mai puțin de 16 piețe europene, având cea mai largă utilizare pentru un astfel de sistem în Europa. BlueCruise oferă acces la peste 135.000 de kilometri de autostrăzi special desemnate 5, numite Zone Albastre, permițând utilizatorilor să facă o călătorie cu acest sistem activat prin mai multe țări. 

În România, sistemul poate fi activat din contul Ford pentru utilizarea în numeroase tări din Europa, dar nu poate fi folosit la nivel național, din cauza limitărilor legislative. 

La nivel global, proprietarii de Ford și Lincoln au parcurs peste 888 de milioane de kilometri pe autostradă folosind această tehnologie. Extinderea disponibilității sale pentru Puma Gen-E oferă și mai multor clienți oportunitatea de a beneficia de un nivel de confort superior în călătoriile lor pe autostradă și de a ajunge la destinație mai relaxați și pregătiți pentru ziua care urmează.

BlueCruise 2 va fi disponibil pe Puma Gen-E începând cu primăvara anului 2026 pentru vehiculele echipate cu pachetul de asistență pentru șofer (opțional). Opțiunile de abonament și prețurile vor fi anunțate în proximitatea datei lansării în vânzare.

# # #
	
1 Pe baza încărcării complete a vehiculului Puma Gen-E. Autonomie estimată utilizând Procedura de testare a vehiculelor ușoare armonizată la nivel mondial (WLTP).

2. Șoferul trebuie să aibă ochii ațintiți asupra drumului pentru a putea utiliza conducerea hands-free BlueCruise. Aceasta nu înlocuiește condusul în siguranță.

3 Bazat pe încărcarea completă a modelului Puma Gen-E din 2026. Autonomie estimată utilizând Procedura de testare a vehiculelor ușoare armonizată la nivel mondial (WLTP).

4 Autonomie de până la 600 km bazată pe încărcarea completă a modelului Mustang Mach-E cu autonomie extinsă. Autonomie estimată utilizând Procedura de testare armonizată la nivel mondial pentru vehicule ușoare (WLTP). Cifrele afișate sunt în scop comparativ și trebuie comparate doar cu alte vehicule testate conform acelorași proceduri tehnice. Autonomia reală variază din cauza unor factori precum temperatura, comportamentul la volan, profilul traseului, întreținerea vehiculului, vechimea și starea bateriei litiu-ion.

5 Metrici corecte din octombrie 2025.

Ford este o marcă americană globală prezentă în Europa de mai bine de 100 de ani, care este dedicată libertății de mișcare care merge mână în mână cu îngrijirea planetei și a celorlalți. Planul Ford+ al companiei, cu unitățile de afaceri Model e, Ford Pro și Ford Blue, accelerează transformarea europeană către un viitor complet electric, cu o amprentă neutră de carbon până în 2035. Compania progresează cu noi vehicule electrice îndrăznețe, fiecare proiectate pentru clienții europeni. Vânzând și întreținând vehicule Ford pe 50 de piețe europene individuale, operațiunile includ, de asemenea, Ford Motor Credit Company, Ford Customer Service Division și 14 unități de producție (opt unități deținute în totalitate și șase unități mixte) cu patru centre cu sediul în Köln, Germania; Valencia, Spania și la joint venture-ul nostru din Craiova, România și Kocaeli, Turcia. Ford are aproximativ 34.000 de angajați la unitățile sale deținute în totalitate și la întreprinderile mixte consolidate și aproximativ 57.000 de oameni, dacă includem companiile neconsolidate din Europa. Mai multe informații despre companie, produsele sale și Ford Credit sunt disponibile la corporate.ford.com.



Pentru comunicate de presă, materiale conexe, fotografii și videoclipuri, vizitați www.fordmedia.eu sau www.media.ford.com. Urmăriți www.linkedin.com/company/ford-in-europe, www.youtube.com/FordNewsEurope, www.instagram.com/FordNewsEurope, www.threads.net/@fordnewseurope și www.tiktok.com/@FordNewsEurope

